  Майя Бывальцева Россилы азьмуртэз быръён нуналэ Удмуртиысь каръёсысь но ёрос центръёсысь ваньмаз быръён участокъёсы металлодетекторъёс пуктыны чаклало. Со сярысь туннэ, 30-тӥ толшоре, вераз элькунысь Быръёнъёсъя валтӥсь ӧрилэн тӧроез Виктор Кушко. Ми малпаськомы, металлодетектор рамкаос басьтэмын луозы шуыса, соосты быръён участокъёсы пуктозы, озьы пуштӥсь арбериос понэм сярысь пӧяса жингыртонъёсты палэнтыны луоз, жаляса верано, соос луыло Виктор Кушко, Удмуртиысь Быръёнъёсъя валтӥсь ӧрилэн тӧроезОзьы ик солэн верамезъя, 29-тӥ толшоре Удмуртие бюллетеньёсты эскеронъя 2017-тӥ арын лэсьтэм 140 огъетъёс (КОИБёс) вуизы. Быръёнъёс дыръя соос 96 процентлэсь тросэз Ижкарын ужалозы. «Тӥ тодӥськоды, 2015-тӥ арозь милям 2010-тӥ арын поттэм КОИБъёс кутӥськизы. Соос озьы ик Ижкарысь быръён участокъёсын ужазы, но соос 59 вал. Таяз кампаниын 135 луоз», — пусйиз Кушко. Чакланъёсъя, Удмуртиын Россилы азьмуртэз быръёнъёсы 60 процентлэсь ятырез бырйисьёс пыриськозы. Виктор Кушко верамъя, быръёнъёсъя федерал кампаниосын куара сётӥсьёс тросгес луыло. Кун кивалтӥсез берлозэ быръёнъёсы элькунын 64,4 процентэз бырйисьёс ветлӥзы. Тодэ вайытом, Россилы азьмуртэз быръёнъёс туэ 18-тӥ южтолэзе ортчозы. Партиослэсь но ас мылкыдзыя ӵектӥськем кандидатъёслэсь ужкагазъёссэс Россиысь Быръёнъёсъя валтӥсь ӧриын кутон ӵуказе, 31-тӥ толшоре, 18 часын йылпумъяське. Тегъёс: Ижкар быръёнъёс Удмуртия ВикторКушко Россилэназьмуртэз Быръёнъёсъяӧри  